Gandia es prepara per a acollir la XXIV edició de la Mitja Marató i 10K
06 novembre 2018

## Gandia es prepara per a acollir la XXIV edició de la Mitja Marató i 10K06 novembre 2018Última actualització: 14 juliol 2025

![](../gestion/img/_AO_2474-copia.jpg)  
  

La sala de rodes de premsa de l'Ajuntament ha acollit hui la presentació de la XXIV edició de la Mitja Marató i 10K Ciutat de Gandia. En l'acte han participat la regidora delegada d'esports, Lydia Morant i el president del CC El Garbí, Ximo Más.  
  
**Lydia Morant** ha explicat que, com en edicions anteriors, el circuit gandià es caracteritza per ser molt ràpid i pla. La prova se celebrarà el pròxim 11 de novembre i comptarà amb dos horaris d'eixida diferenciats. A les 9.30 hores serà l'eixida per als participants en el 10K mentre que els corredors de la mitja marató ho faran a les 9.45 hores per donar acollida als prop de 2.500 participants.  
  
La regidora va recordar que la prova recorrerà els barris de la ciutat i la platja i va destacar la implicació de diversos col·lectius de la ciutat que possibilitaran l'existència de 18 punts d'animació distribuïts durant el circuit i 5 punts d'avituallament. Una vegada finalitzada la competició, el lliurament de premis tindrà lloc a la pista d'atletisme del poliesportiu de Gandia.  
  
"_Agraïm al CC El Garbí el treball que porten realitzant durant mesos per organitzar la mitja marató i a tots els col·lectius implicats, així com a la Policia Local, Creu Roja i Protecció Civil, ja que sense la seua col·laboració, un esdeveniment esportiu d'aquesta magnitud seria impossible de realitzar_" afirmà Morant.  
  
**Ximo Más**, ha informat que les inscripcions per a la prova ja s'han tancat i que en aquesta edició seran prop de 2.500 corredors els que participaran en la cursa. En total hi participaran prop de 200 clubs procedents de 12 comunitats autònomes i països com Portugal, Bulgària o Suècia.  
  
Durant la jornada de dissabte a la vesprada i a la Casa de la Marquesa, tindrà lloc una xerrada a càrrec de la Clínica Unimédica on els corredors podran rebre consells d'última hora.  
  
Per a finalitzar, Más ha destacat que la prova comptarà amb el guanyador de les últimes tres edicions de la cursa i rècord d'aquesta, Hauchad Ouis Zitane i de Marta Esteban en categoria femenina.

[Twittear](https://twitter.com/share)